|  |
| --- |
| http://192.168.0.150/images/DocFlow/Emblem.jpg **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐ գիծ**  Հայաստանի Հանրապետության Կոտայքի մարզի Բյուրեղավան համայնք  ք. Բյուրեղավան Վազգեն Ա Վեհափառի փողոց թիվ 1 վարչական շենք, հեռ. (0222) 65203, էլ. փոստ՝ [hamaynqapetaran@byureghavan.am](mailto:hamaynqapetaran@byureghavan.am) |

**Ո Ր Ո Շ ՈՒ Մ** 24 դեկտեմբերի 2024թ. N 859-Ա

**ՀԱՆՐԱՅԻՆ ԼՍՈՒՄՆԵՐ (ՔՆՆԱՐԿՈՒՄՆԵՐ) ԿԱԶՄԱԿԵՐՊԵԼՈՒ ԵՎ  
 ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐԻ 2024 ԹՎԱԿԱՆԻ ԴԵԿՏԵՄԲԵՐԻ 13-Ի  
 N 846-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Համաձայն «Տեղական ինքնակառավարման մասին» օրենքի 32-րդ հոդվածի 1-ին մասի 4-րդ և   
37-րդ հոդվածի 1-ին մասի 3-րդ կետերի, Հայաստանի Հանրապետության կառավարության   
2014 թվականի նոյեմբերի 19-ի N 1325-Ն որոշմամբ հաստատված կարգի, «Նորմատիվ իրավական ակտերի մասին» օրենքի 37-րդ հոդվածի և հիմք ընդունելով Բյուրեղավան համայնքի ավագանու 2017 թվականի դեկտեմբերի 14-ի N 15-Ն որոշմամբ հաստատված կարգն ու «ՄԼ ՄԱՅՆԻՆԳ» սահմանափակ պատասխանատվությամբ ընկերության տնօրենի գրությունները՝ **որոշում եմ.**

1.2024 թվականի դեկտեմբերի 24-ից մինչև 2025 թվականի փետրվարի 3-ը ներառյալ Հայաստանի Հանրապետության Կոտայքի մարզի Բյուրեղավան համայնքի Նուռնուս բնակավայրում սահմանված կարգով կազմակերպել «ՄԼ ՄԱՅՆԻՆԳ» սահմանափակ պատասխանատվությամբ ընկերության կողմից ներկայացված՝ Բյուրեղավան համայնքում գտնվող 07-051-0202-0042 կադաստրային ծածկագրով հողամասի տարածքում Ջրաբերի լիթոիդային պեմզայի հանքավայրի օգտակար հանածոյի երկրաբանական ուսումնասիրության և արդյունահանման աշխատանքների իրականացման վերաբերյալ հանրային քննարկումներ (1-ին փուլ):

2.Ջրաբերի լիթոիդային պեմզայի հանքավայրի օգտակար հանածոյի երկրաբանական ուսումնասիրության վերաբերյալ լսումներն անցկացնել 2025 թվականի փետրվարի   
3-ին, ժամը 17:00-ին, Նուռնուս բնակավայրի վարչական ղեկավարի նստավայրում. հասցեն՝   
գյուղ Նուռնուս, Գլխավոր փողոց թիվ 15 վարչական շենք:

3.Ջրաբերի լիթոիդային պեմզայի հանքավայրի օգտակար հանածոյի արդյունահանման աշխատանքների իրականացման վերաբերյալ լսումներն անցկացնել 2025 թվականի փետրվարի 3-ին, ժամը 17:30-ին, Նուռնուս բնակավայրի վարչական ղեկավարի նստավայրում. հասցեն՝   
գյուղ Նուռնուս, Գլխավոր փողոց թիվ 15 վարչական շենք:

4.Բյուրեղավան համայնքի Նուռնուս և Ջրաբեր բնակավայրերի վարչական ղեկավարներ   
Աղվան Հարությունյանին և Բորիկ Դավթյանին՝

1) անցկացնել հանրային քննարկումները,

2) արդյունքների մասին ներկայացնել տեղեկություն։

5. Ուժը կորցրած ճանաչել Հայաստանի Հանրապետության Կոտայքի մարզի Բյուրեղավան համայնքի ղեկավարի 2024 թվականի դեկտեմբերի 13-ի «Հանրային լսումներ (քննարկումներ) կազմակերպելու մասին» N 846-Ա որոշումը:

6. Սույն որոշումն ուժի մեջ է մտնում ստորագրման օրվանից:

ՀԱՄԱՅՆՔԻ ՂԵԿԱՎԱՐ` Հ. ԲԱԼԱՍՅԱՆ



2024թ. դեկտեմբերի 24  
ք. Բյուրեղավան